**Εντυπώσεις από το ταξίδι στην Τουρκία με το πρόγραμμα Erasmus+ “Reading Without Borders”**

Το ταξίδι στην Τουρκία που έκανα με το Erasmus+  ήταν πολύ ωραίο.

Κατά την διάρκεια της διαμονής μας εκεί πήγαμε στην Άγκυρα – όπου φιλοξενηθήκαμε από οικογένειες των συμμαθητών μας - αλλά και στην Καππαδοκία.

Την πρώτη μέρα, μας πήγαν στο σχολείο, περιηγηθήκαμε στις αίθουσες διδασκαλίας, είδαμε εργασίες των μαθητών καθώς και μια έκθεση λογοτεχνικών βιβλίων και συμμετείχαμε στο φεστιβάλ ποίησης που διοργάνωσε το σχολείο με το ποίημα του Κ. Καβάφη «Όσο μπορείς» Αφού γευτήκαμε τουρκικές γεύσεις που μας προσέφεραν οι οικογένειες των συμμαθητών μας επισκεφτήκαμε ένα πάρκο κοντά στο σχολείο τους. Το πάρκο είχε μια μεγάλη λίμνη. Ήταν τεράστιο και δεν είχε καμία σχέση με αυτά που έχουμε στην Ελλάδα! Την δεύτερη μέρα, μας έκαναν ξενάγηση στην Άγκυρα. Επισκεφθήκαμε δύο μουσεία το Μουσείο Αρχαίων Πολιτισμών της Ανατολής και το Μουσείο Παιχνιδιών. Η επίσκεψή μας στο κάστρο της Άγκυρας ήταν καταπληκτική διότι μπορέσαμε να δούμε από κει ψηλά τη θέα όλης της πόλης. Περιηγηθήκαμε στα στενά σοκάκια της συνοικίας κάτω από το κάστρο χαζεύοντας στο παζάρι με τα διάφορα αναμνηστικά και απολαύσαμε ένα παγωτό με τον μοναδικό τρόπο που το προσφέρουν στην Τουρκία. Την Τετάρτη και την Πέμπτη γνωρίσαμε την Καππαδοκία. Στον δρόμο προς τα εκεί κάναμε μια στάση στην αλμυρή λίμνη «Töz Gölü». Ήταν υπέροχη!

Φτάνοντας στην Καππαδοκία κατευθυνθήκαμε προς ένα υπαίθριο μουσείο. Ο ξεναγός μας ,μας ενημέρωσε ότι οι σπηλιές που υπήρχαν εκεί χρησιμοποιούνταν ως χριστιανικά μοναστήρια. Έπειτα μας έδειξε κάτι περίεργους βράχους που είχαν κωνικό σχήμα. Στην συνέχεια επισκεφθήκαμε ένα κατάστημα που πουλούσε χειροποίητα κεραμικά αγγεία και σκεύη και παρακολουθήσαμε τον τρόπο κατασκευής τους που απαιτεί ιδιαίτερη τέχνη και φαντασία. Μετά από αυτή την μεγάλη σε διάρκεια ξενάγηση, επιστρέψαμε στο ξενοδοχείο. Το βράδυ φάγαμε σε ένα εντυπωσιακό εστιατόριο , το οποίο ήταν σκαμμένο σε βράχο και στο οποίο παρακολουθήσαμε τοπικούς χορούς, παραδοσιακά έθιμα του γάμου και ακούσαμε παραδοσιακή μουσική και τραγούδια. Ο χορός της κοιλιάς ήταν πολύ εντυπωσιακός.

Την άλλη μέρα επισκεφτήκαμε την κοιλάδα των περιστεριών όπου η θέα ήταν εκπληκτική! Το απόγευμα, μας ξενάγησαν σε ένα ανοιχτό μουσείο με βράχους σε σχήμα μανιταριών. Οι βράχοι αυτοί σχηματίστηκαν από ηφαιστειακές εκρήξεις. Κάθε φορά που ένα ηφαίστειο εκρύγνονταν, μαζευόταν στάχτη και από πάνω έπεφτε λάβα κάνοντας στρώματα. Όταν γίνονταν αρκετά ψηλά, με μια ακόμη έκρηξη, προσγειωνόταν πάνω στον κάθε βράχο μία πέτρα. Αφού φύγαμε από εκεί, πήραμε τον δρόμο για την Άγκυρα.

Την Παρασκευή, κάναμε ένα πικ-νικ στο δάσος. Είχαμε την ευκαιρία να παίξουμε ομαδικά παιχνίδια στο δάσος, να συνεργαστούμε στις ομάδες που ανήκαμε, να ανταγωνιστούμε την άλλη ομάδα, να γελάσουμε και να περάσουμε ωραία παρά το λίγο κρύο και τη βροχή που έπεσε.

Η επίσκεψη στο Μαυσωλείο του Ατατούρκ μου έκανε ιδιαίτερη εντύπωση, για το πλήθος του κόσμου που το επισκεπτόταν αλλά και για το τεράστιο μεγεθός του. Η οικογένεια που με φιλοξένησε ήταν πολύ φιλική και όλοιτους πολύ ευγενικοί. Θύμιζαν αρκετά τους Έλληνες στον τρόπο ζωής τους παρόλο που πίνουν πολύ τσάι όλη μέρα.

Το ταξίδι αυτό θα μου μείνει αξέχαστο και σίγουρα θα το ξαναέκανα.

Τσαγκαδοπούλου Θεοδώρα (Α3)